
МИНИСТЕРСТВО НА ОКОЛНАТА СРЕДА И ВОДИТЕ

        
РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА

С Ъ О Б Щ Е Н И Е
Във връзка с внесено в РИОСВ – Враца инвестиционно предложение (ИП) за: „Изграждане на екоселище за приобщаване на посетителите към конете и биоразнообразието на Врачански Балкан“ в поземлен имот с идентификатор 30606.3.68, местност „Камена страга“, в землището на с. Згориград, общ. Враца, обл. Враца, с възложител: Красимир * Каменов, с. Згориград, общ. Враца, на основание чл. 5, ал. 2 от Наредбата за ОВОС, РИОСВ- Враца уведомява за следното:
 І. По отношение на изискванията на глава шеста, раздел трети на Закона за опазване на околната среда (ЗООС): 

Инвестиционното предложение е ново и предвижда изграждане на на екоселище за приобщаване на посетителите към конете и биоразнообразието на Врачански Балкан“ в поземлен имот с идентификатор 30606.3.68, местност „Камена страга“, в землището на с. Згориград, общ. Враца, обл. Враца. Имотът е собственост на възложителя.

Първоначално ще бъдат изградени 10 бр. еднофамилни къщи, всяка с площ от около 100 кв. м. Предвижда се в селището да има обслужваща зона с храна и релакс зона. Сградите ще бъдат изградени от метална конструкция и полиуретанови панели, обковани с дърво. Основите ще се ивични. По време не строителството част от терена ще бъде шкарпиран. 

Водоснабдяването ще се осигури от съществуваща ВиК система от горна лифтова станция. Електрозахранването ще се извършва от съществуваща електропреносна система от горна лифтова станция. 

Отпадните води ще се събират във водоплътна изгребна яма.

За реализацията на ИП не се предвижда водовземане и/или ползване на повърхностни и/или подземни води. ИП не е свързано със заустване на отпадни води във водни обекти.

Инвестиционното предложение попада в обхвата на т. 10, б. „б“ – „за урбанизирано развитие, включително строителство на търговски центрове и паркинги“ на Приложение № 2 на ЗООС. В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. 

В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

Съгласно изискванията на чл. 4 а, ал. 1 от Наредбата за ОВОС постъпилата документация е изпратена на директора на Басейнова дирекция “Дунавски район” (БДДР) - Плевен за становище, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ)  и планове за управление на риска от наводнения (ПУРН). 

 
Предвид полученото в РИОСВ - Враца становище на БДДР, реализирането на ИП е допустимо спрямо ПУРБ и ПУРН в Дунавски район за периода 2022-2027 г., и спрямо Закона за водите (ЗВ) и наредбите към него. Не се очаква ИП да окаже негативно въздействие върху водите и водните екосистеми, при спазване на мерките и законовите изисквания, посочени в т. 1.1.5 и т. 2 от становището, в т. ч. предвидените в ИП дейности не подлежат на разрешителен режим по реда на ЗВ.

ІІ. По отношение на изискванията на чл. 31 от Закона за биологичното разнообразие (ЗБР):  
 
ПИ с идентефекатор 30606.3.68 по КККР на с. Згориград, предмет на ИП попада на територията на защитени зони BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020 г. на министъра на околната среда и водите (обн. ДВ, бр.19/05.03.2021 г.), и BG0002053 "Врачански Балкан" за опазване на дивите птици, обявена със Заповед № РД-801/2008 г. на министъра на околната среда и водите (обн. ДВ, бр. 105/2008 г.). 

При направената проверка за допустимост по смисъла на чл. 12, ал. 2 във връзка с чл. 40, ал. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), се установи, че така заявеното ИП е допустимо спрямо режимите на защитени зони BG0000166 „Врачански Балкан” и BG0002053 „Врачански Балкан”. 

С решение № 24-ОС/2012 г. на МОСВ, за имота е съгласувано ИП „Изграждане битова сграда за обслужване на коне, подлежащи на обучение и използване за охрана и атракция“, в землището на с. Згориград, общ. Враца, във връзка с което е сменено преднацначението на земеделската земя в урбанизирана територия. 

Така заявеното инвестиционното предложение попада под разпоредбите на чл. 2, ал. 1, т. 1 от Наредбата за ОС, поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.
 Копие от писмото е изпратено до: община Враца, с. Згориград, ДПП „Врачански Балкан“ и БДДР – Плевен.






               /отговорено от РИОСВ-Враца на 04.08.2026 г./

